OpenLLM-France/wikimedia huggingface dataset:
# Pio X.a

San Pio X.a (latinez, Pius PP. X), jaiotzaz, Giuseppe Melchiorre Sarto (Riese, Lombardia-Veneto, gaur egungo Italia, 1835eko ekainaren 2a - Erroma 1914ko abuztuaren 20a), Eliza Katolikoko Aita santu izan zen 1903ko abuztuaren 4tik bere heriotza egunera arte.

## Familia eta ikasketak

Giovanni Battista Sarto postariaren eta Margarita Sanson jostunaren hamar seme-alabetatik bigarrena izan zen. Jaio eta hurrengo egunean bataiatu zuten. Familia apalekoa izan arren, haren gurasoek heziketa ona baloratzen zuten.
Lehen ikasketak herriko ikastetxean egin zituen. Egunero sei kilometro ibili behar zituen eskolara iristeko. Herriko parrokoarekin hasi zen latina ikasten. 1846an Venetoko Liceo Classicora bidali zuten. 1850ean Trevisoko gotzainak diru-laguntza bat eman zion ikasketetan segi zezan.
1858an apaiztu zen. Tomboloko parroko izan ostean, kanonigo, seminarioko errektore eta bikario izendatu zuten, besteak beste.

## Gotzain eta kardinal

Leon XIII.ak Mantuako apezpiku izendatu zuen 1884an. 1893an kardinal eta Veneziako patriarka izendatu zuen Aita Santuak.

## Aita Santu

Leon XIII.a hil zenean, konklabera deitutakoen artean izan zen. Lau egun behar izan zituzten Giuseppe Sarto Aita santu izendatzeko.
Sendotasunez gidatu zuen Eliza Katolikoa sekularizazioa indartzen zihoan garaian. Modernismoa ere gero eta esanguratsuagoa zen, baita ikasketa biblikoen alorrean ere. Gauzak horrela, modernismoa gaitzetsi zuen Pascendi Dominici gregis entziklikan (1907ko irailaren 8an).
Liturgian erreforma sakonak egin zituen, kristauek Eukaristian parte hartzea bultzatuz. Besteak beste, haurrek lehen jaunartzea egin zezaten agindu zuen, kristau ikasbidea behar beste ikasi ondoren. Zuzenbide kanonikoko kodea idatziz eta batuta argitaratzeko agindu zuen.
1904ko konstituzioaren bidez, estatu katolikoek Aita santua aukeratzeko konklabeetan zuten beto eskubidea deuseztu zuen. Pio IX.aren Non Expedit entziklika leundu egin zuen, kristau italiarrei beraien estatuko politikan parte hartzeko eskubidea emanez.

## Heriotza eta kanonizazioa

1914ko abuztuaren 20an hil zen Erroman. Vatikanoko Grutetan hilobiratu zuten, 1951n beatifikatu zuten arte; ordutik aurrera haren gorpua San Petri basilikan dago fededunek benera dezaten.
1951ko ekainaren 3an beatifikatu zuen Pio XII.ak, eta 1954ko irailaren 3an santu izendatu zuen. Haren jaieguna abuztuaren 21ean da. Erromes gaixoen zaindaria da.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q43739
* Multimedia: Pius X / Q43739
# Pio XII.a plaza

Pio XII.a plaza :
| Donostia, Amara Berri ||
| Herrialdea Lurraldea | Euskal Herria Gipuzkoa |
| Pio XII.a plaza Pio XII.a plaza Pio XII.a plaza ||
| Koordenatuak: | 43°18′26.04″N 1°58′46.08″W﻿ / ﻿43.3072333°N 1.9794667°W﻿ / 43.3072333; -1.9794667 |
Pio XII.a plaza Gipuzkoako Donostia hiriburuko Amara Berri auzoan dagoen plaza bat da. Pio XII.a Aitasantuaren omenezko izena darama.
Hiriko loturagune garrantzitsua da, auzoaren erdigunea dela ere esan liteke. Bertan Amarako tunela iraganez Gipuzkoatik datoen ibilgailuak nahiz Donostiatik kanpora doazenak bat egiten dutelarik. Plazaran erdian iturri bat dago.
Plazaren albo batean Eustasio Amilibia parkea dago, beste alboan aldiz, Donostiako autobus geltokia eta Amara Plaza hotela.

## Kanpo estekak

* Datuak: Q12265993
* Multimedia: Plaza de Pío XII, Donostia-San Sebastián / Q12265993
# Pio XII.aren etorbidea (Iruñea)

Pio XII.aren etorbidea Nafarroako Iruñea hiriburuko etorbide bat da. Donibane, Iturrama eta Mendebaldea auzoetan hedatzen da, haien arteko muga ere badelarik. Etorbideak izena Pio XII.a Aitasantuaren omenez darama.
Hego-mendebaldeko muturrean hasi, Arostegi etorbidearen mugan, eta ipar-mendebaldean Tres Reyes hotelaren biribilgunean amaitzen da, bertan Navas de Tolosa kalea eta Takonerako aldaparekin bat egiten du.

## Ondarea

Etorbide honen inguruan honako eraikinak daude:
* Iruñeko zitadela
* Takonera parkea
* Civican: Kulturgune eta liburutegia.
* Basoko dorrea
* Nafarroako Klinika Unibertsitarioa

## Kanpo estekak

* Datuak: Q16518669
# Pio VIII.a

Pio VIII.a (latinez Pius PP. VIII), jaiotzako izenez Conte Francesco Saverio Maria Felice Castiglioni Ghisleri (Cingoli, Elizaren Estatuak, gaur egungo Italia, 1761eko azaroaren 20a - Erroma, 1830eko azaroaren 30a) Eliza Katolikoko Aita Santu izan zen 1829ko martxoaren 30etik bere heriotza egunera arte.

## Bizitza

Ottavio Castiglioni eta Sanzia Ghisleri kondeen semea izan zen. Osimoko jesuiten ikastetxean teologia ikasi zuen eta Boloniako unibertsitatean zuzenbide zibil eta kanonikoan doktoratu zen.
1875ean izendatu zuten apaiz, eta bikario orokorra izan zen Anagni, Fano eta Ascoli Picenon. Pio VII.ak Montaltoko gotzain izendatu zuen 1800ean. Napoleonen inbasioaren aurrean, Aita Santuari bere estatuak defendatzen jarraitzeko aholkatu zion; hori zela eta, Napoleonengandik ihesi ibili behar izan zuen Italiako hainbat herritan zehar. Napoleon garaitu zutenean Montaltora itzuli zen berriz. 1816an kardinal izendatu zuten, eta Erroman garrantzia handiko postuak bete zituen.

## Aita Santu

Leon XII.aa hil ostean Aita Santu aukeratu zuten. Korronte liberal eta arrazionalistak gaitzetsi zituen, misioak indartu zituen eta zuhur jokatu zuen Britainia Handian, Belgikan eta Polonian indarra hartzen ari ziren askatasun zibil eta politikoen aldeko mugimendu katolikoen aurrean.
Aliantza Santuaren defendatzaile zen arren, Federiko Gilen III.a Prusiakoarekin gatazkak izan zituen ezkontza mistoen gainean. 1830eko Frantziako iraultzak antiklerikalismoa indartu zuen. Pio VIII.ak, egoera baretu nahian, Orleanseko Luis Feliperen monarkia liberala onartu zuen. Barne politikari dagokionez, Elizaren estatuetan bizi ziren klase apalenen bizi maila hobetzen ahalegindu zen.
1830eko azaroaren 30ean hil zen Erroman, eta bere gorpua Vatikanoko basilikan hilobiratu zuten 1846an.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q4443
* Multimedia: Pius VIII / Q4443
# Pio V.a

Pio V.a (Bosco Marengo, 1504ko urtarrilaren 17a - † Erroma, 1572ko maiatzaren 1a) Eliza Katolikoaren 225. Aita Santua izan zen 1566 eta 1572 urteen bitartean. Elisabet I.a Ingalaterrakoa eskumikatu zuen. Lepantoko guduan otomandarrak borrokatzeko Liga Santua antolatu zuen. 1712an santu izendatu zuten.

## Erreferentziak

* ↑ Euskaltzaindia. 129. araua: Aita santuen izenak. .

## Kanpo estekak

* Datuak: Q131945
* Multimedia: Pius V / Q131945
# Pio VII.a

Pio VII.a, sortzez Barnaba Niccolò Maria Luigi Chiaramonti (Cesena, 1742ko abuztuaren 14a - †Erroma, 1823ko abuztuaren 20a), Eliza Katolikoaren 251. Aita Santua izan zen 1800 eta 1823 urteen bitartean.

## Bizitza

Familia noble bateko semea zen eta beneditarren ordenan sartu zen. Tivoliko apezpiku izendatu zuen Pio VI.a bere senideak 1783. urtean, eta Imola hirira joatearekin batean kardinal egin zuten 1785ean.
1800ean Veneziako konklabeak Pio VI.aren ondorengo hautatu zuen hiru hilabetez eztabaidatu ondoren. Erdi mailako politikaria izan zen arren, ongi bete zituen Aita Santu gisa zegozkion lanak. Erroman bildu zen Napoleon Bonaparterekin 1800. urtean konkordatu bat lortzeko negoziazioak hasteko. 1801ean sinatu zuten akordioa eta bi urte geroago haren antzeko hitzarmena sinatu zen Italiako Errepublikarekin. Pio VII.a Parisa joan zen 1804an enperadorea koroatzera, baina ez zuen Frantzian bizi nahi izan.
Frantziak Elizaren Estatuak beretzat hartu zituen eta Aita Santuak enperadorea eskumikatzen zuen Cum memoranda buldaren bidez erantzun zion. 1814an Fontainebleautik irten eta Erromara iritsi zen Pio VII.a, eta Vienako Batzarreak Aita Santuaren esku utzi zituen Elizaren Estatuak berrantolatzen hasi zen. Bonaparteren familia onartu zuen han. Konkordatuak sinatu zituen Piemonte-Sardiniarekin (1817), Bi Sizilietako Erresumarekin (1818) eta Prusiako Erresumarekin (1821), eta Frantziarekin, 1801. urtekoa errespetatu eta hobetzen zuena. Jesusen Lagundia berriro antolatu zuen 1814an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/01/09 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 129. araua: Aita santuen izenak. .
* Datuak: Q124754
* Multimedia: Pius VII / Q124754
# Pio XII (Maranhão)

Pio XII Brasilgo udalerri bat da, Maranhão estatuan kokatua. 21.886 biztanle ditu 545,14 km²ko eremuan.

## Ikus, gainera

* Maranhão

## Kanpo estekak

* Datuak: Q1833985
* Multimedia: Pio XII (Maranhão) / Q1833985
# Pseudochelaria

Pseudochelaria Gelechiidae familiako tximeleta genero bat da. Bere espezie tipoa Pseudochelaria pennsylvanica da.

## Espezieak

| Espeziea | Egoera |
| Pseudochelaria arbutina | daturik gabe |
| Pseudochelaria manzanitae | daturik gabe |
| Pseudochelaria pennsylvanica | daturik gabe |
| Pseudochelaria scabrella | daturik gabe |
| Pseudochelaria walsinghami | daturik gabe |

## Kanpo estekak

* Datuak: Q7254637
* Espezieak: Pseudochelaria
# Putla Villa de Guerrero (udalerria)

Putla Villa de Guerrero Mexikoko udalerri bat da. Oaxaca estatuan kokatua dago. 2010ean 31.897 biztanle zituen 379,22 km²ko azaleran. Herriburua [[Putla Villa de Guerrero (Putla Villa de Guerrero)|Putla Villa de Guerrero]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.
# Putifigari

Putifigari Italiako udalerri bat da. Sassariko probintzian kokatuta dago, Sardinia eskualdean. 676 biztanle ditu, 53,1 kilometro koadroko azaleran banatuta.

## Mugakideak

Putifigarik honako udalerri hauekin egiten du muga:
L'Alguer Ittiri Uri Villanova Monteleone

## Kanpo estekak

* Datuak: Q391334
* Multimedia: Putifigari / Q391334
# Putineiu

Putineiu Errumaniako udalerri bat da, Giurgiu konderrian. biztanle ditu, kilometro koadroko azaleran banatuta.

## Herriak

Udalerrian honako herriak daude:

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q1208143
# Putian

Putian (txinera sinplifikatuz: 莆田; pinyineraz: Pútián), Fujian probintzian kokatutako prefektura mailako hiria da. Guztira, 3.000.000 biztanle inguru dauzka eta 4.200 kilometro karratuko azalera.

## Inguru naturala eta kokapena

Prefektura mailako Putian hiriaren mugakideak honakoak dira: Fuzhou iparraldean, Itsaso Horia ekialdean, eta Quanzhou mendebalde eta hegoaldean.
Putiango kostaldetik gertu Meizhou uhartea dago, Matsu jainkosa bertan jaio izanagatik famatu dena.

## Banaketa administratiboa

* Hanjiang Barrutia (涵江区)
* Licheng Barrutia (荔城区)
* Xiuyu Barrutia (秀屿区)
* Xianyou Konderria (仙游县)

## Ikus, gainera

* Fujian probintziaren banaketa administratiboa

## Kanpo estekak

* (Txineraz) Putiango gobernuaren webgunea.
* Datuak: Q68579
* Multimedia: Putian / Q68579
# Putignano

Putignano Italiako udalerri bat da. Bariko probintzian kokatuta dago, Apulia eskualdean. 25.935 biztanle ditu, 100,16 kilometro koadroko azaleran banatuta.

## Mugakideak

Putignanok honako udalerri hauekin egiten du muga:
Alberobello Castellana Grotte Conversano Noci Turi Sammichele di Bari Gioia del Colle

## Kanpo estekak

* Datuak: Q51846
* Multimedia: Putignano / Q51846
# Putinga

Putinga Brasilgo udalerri bat da, Rio Grande do Sul estatuan kokatua. 3.747 biztanle ditu 205,052 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1757456
* Multimedia: Putinga / Q1757456
# Putgarten

Putgarten Alemaniako udalerri bat da, Mecklenburg-Aurrepomerania estatuan. Azken zentsuaren arabera 188 biztanle zituen, 12,63 kilometro koadroko azaleran..

## Kanpo estekak

* Datuak: Q584619
* Multimedia: Putgarten / Q584619
# Psammophis

Pasmmophis Lamprophiidae familiako narrasti genero bat da. Afrika eta Asian bizi dira.

## Espezieak

* Psammophis aegyptius Marx, 1958
* Psammophis angolensis (Bocage, 1872)
* Psammophis ansorgii Boulenger, 1905
* Psammophis biseriatus Peters, 1881
* Psammophis brevirostris Peters, 1881
* Psammophis condanarus (Merrem, 1820)
* Psammophis crucifer (Daudin, 1803)
* Psammophis elegans (Shaw, 1802)
* Psammophis indochinensis Smith, 1943
* Psammophis jallae Peracca, 1896
* Psammophis leightoni Boulenger, 1902
* Psammophis leithii Günther, 1869
* Psammophis leopardinus Bocage, 1887
* Psammophis lineatus (Duméril, Bibron & Duméril, 1854)
* Psammophis lineolatus (Brandt, 1836)
* Psammophis longifrons Boulenger, 1896
* Psammophis mossambicus Peters, 1882
* Psammophis namibensis Broadley, 1975
* Psammophis notostictus Peters, 1867
* Psammophis orientalis Broadley, 1977
* Psammophis phillipsi (Hallowell, 1844)
* Psammophis praeornatus (Schlegel, 1837)
* Psammophis pulcher Boulenger, 1895
* Psammophis punctulatus Duméril, Bibron & Duméril, 1854
* Psammophis rukwae Broadley, 1966
* Psammophis schokari (Forskål, 1775)
* Psammophis sibilans (Linnaeus, 1758)
* Psammophis subtaeniatus Peters, 1882
* Psammophis sudanensis Werner, 1919
* Psammophis tanganicus Loveridge, 1940
* Psammophis trigrammus Günther, 1865
* Psammophis trinasalis Werner, 1902
* Psammophis zambiensis Hughes, 2002

## Kanpo estekak

* Datuak: Q2578051
* Multimedia: Psammophis / Q2578051
* Espezieak: Psammophis
# Puzker erretze

Puzker erretzea puzkerrak botatzean uzkitik kanporatzen diren gasak nahita erretzean datzan jarduera da. Gizabanako batzuk ekintza barregarritzat hartzen badute ere, oso arriskutsua da larruazalean sor ditzakeen erredurak direla eta.
Puzkerrak hainbat gasez osatuta daude, horien artean nagusitzen dira oxigenoa (O$_2$), nitrogenoa (N$_2$), karbono dioxidoa (CO$_2$), hidrogenoa (H$_2$), metanoa (CH$_4$) eta hidrogeno sulfuroa (H$_2$S). Gas nagusien artean, hidrogenoa eta metanoa sukoiak dira.
Puzkerra erretzean sortzen den sugarraren kolorea koloneko gasen konposizioaren arabera aldatzen da. Sugarrak urdinak izan ohi dira. Hala ere, horiak edo laranjak ere izan daitezke. Gar urdinagoek metano kantitate handia adierazten dute. Hortaz, hidrogeno kantitatea igo ahala garrek horirantz joko dute.

## Erreferentziak

* ↑ (Ingelesez) Ford, Jez. (2023-07-04). «Is it dangerous to ignite your farts?» Science Illustrated (Noiz kontsultatua: 2023-12-29).
* 1 2 Lopez-Gazpio, Josu. (2020-07-08). «Puzkerren kimikari buruzko eguneraketa» Zientzia Kaiera (Noiz kontsultatua: 2023-12-29).
* ↑ Alkorta, Janire. (2022-07-12). «Iritzi artikulua: Pirritx, Porrotx eta Parrat» Uztarria (Noiz kontsultatua: 2023-12-29).

## Kanpo estekak

* Datuak: Q5436457
* Multimedia: Fart lighting / Q5436457
# Puzzle

Puzzle bat buru-hausgarri mota bat da, elkarri lotuta eta mosaikoan dauden piezak mihiztatu behar dira, askotan modu irregularrean, eta horietako bakoitzak irudi baten zati bat izan ohi du. Mihiztatzen direnean, puzzlearen piezek irudi osoa ematen dute.
XVIII. mendean, puzzleak sortzeko, irudi bat margotzen zuten zur lau eta angeluzuzeneko pieza batean, eta gero pieza txikitan mozten zen. John Spilsbury kartografo eta grabatzaile londrestarrari egozten zaio 1760 inguruan puzzleak merkaturatzea. Ordutik, kartoiarekin egiten dira nagusiki.
Puzzleen irudi tipikoek naturako eszenak, eraikinak eta diseinu errepikakorrak dituzte: gazteluak eta mendiak ohikoak dira, baita beste gai tradizional batzuk ere. Hala ere, edozein irudi erabil daiteke. Artisau-puzzleen fabrikatzaileek eta puzzle bakarrerako eta tirada txikirako teknologiak erabiltzen dituzten enpresek gai ugari erabiltzen dituzte, hala nola ilusio optikoak, ezohiko artea eta argazki pertsonalak. Ohiko puzzle lau eta bidimentsionalez gain, puzzle tridimentsionalak eskala handiko produkzioan sartu dira, puzzle esferikoak eta birsorkuntza arkitektonikoak barne.

## Kanpo estekak

* Datuak: Q181008
* Multimedia: Jigsaw puzzles / Q181008
# Puzosigella

Puzosigella ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko beheko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12266365
# Puçol

Puçol Valentziako Erkidegoko udalerria da, Horta Nord eskualdean eta Valentziako probintzian kokatua.
2011ko urtarrilaren 1eko erroldaren arabera 19.310 biztanle zituen.

## Ikus, gainera

* Valentziako udalerrien zerrenda

## Kanpo estekak

* Datuak: Q23028
* Multimedia: Puçol / Q23028
# Puértolas

Puértolas (gaztelaniaz, aragoieraz eta ofizialki Puértolas) Huescako Sobrarbe eskualdean dagoen udalerria da.
2007an 227 biztanle zituen.
# Pučišća

Pučišća Kroaziako udalerri bat da, Split-Dalmazia eskualdean. Azken zentsuaren arabera 1.529 biztanle zituen.

## Kanpo estekak

* Datuak: Q769612
* Multimedia: Pučišća / Q769612
# Puçolgo geltokia

Puçol Valentziar Herrialdeko Horta Nord eskualdeko tren geltoki bat da, Puçol udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Tarragona — Valentzia

## Zerbitzuak

Valentziako Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Valentzia–Iparraldea ← | Valentzia Cabanyal | ◄   ► | Sagunt | → Caudiel⁠ |
| Valentzia–Iparraldea ← | El Puig | ◄   ► | Sagunt | → Castelló de la Plana |

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q8841556
* Multimedia: Puçol train station / Q8841556
# Polisindeton

Polisindeton hitza grezieratik dator (πολύς "asko" , σύν "-arekin" eta δέω "lotu") eta lokailu aniztasuna esan nahi du. Eta horretan datza, alegia, errekurtso estilisto hau: asmo estilistiko batekin juntagailuen errepikatzean, hain zuzen.
Gabriel Arestiren adibide bat "eta"ren polisindetonez:
    Etzen honen kexati izan gure aita;
    etzen izan, baina
    nire damua da
    ta nire tristura,
    iluntasuna ta
    isiltasuna nire etsaiak baitira.
Modu horretan esanahia indartu egiten da. Batzuetan errekurtso honekin diskurtsoa lasaitu egiten da, moteldu, hausnarketarako giro egokia sortuz.
Badago erabat aurkako den errekurtsoa: asindeton alegia. Hau juntagailuak kentzean datza.

## Erreferentziak

* ↑ Xabier Altzibar 656 or.
* ↑ Obra guztiak I, Donostia: Kriselu, 268.or

## Bibliografia

* Euskaltzaindia: Literatura terminoen hiztegia. Bilbo: 2008. 657-658 or. Xabier Altzibarren artikulua.

## Ikus, gainera

* Asindeton.

## Kanpo estekak

* Euskaltzaindiaren literatura hiztegia.
* Datuak: Q426492
# Politeknika Ikastegia Txorierri

Politeknika Ikastegia Txorierri Mondragón Coorporación Cooperativa -en baitako Kooperatiba Elkarte gisa 1979an sortu zen Txorierri haraneko heziketa beharrizanei erantzuna emateko. Kooperatibako bazkideak eskualdeko udal, enpresa, senide, ikasle eta zentroko langileak dira. Batxilergoa eta Lanbide heziketako Goi Zikloak eskaintzen ditu.

## Datu historikoak

* 1979 Familia eta irakasle talde baten ekimenez sortu zen ikastegia, Txorierriko hainbat enpresa eta udalen abaroan.
* 1983 Ikastegiak LANGIRO jarduera antolatu zuen (enpresentzako I+G zerbitzuak).
* 1989 Eusko Jaurlaritzaren tutoretzapeko ikastetxe izendazioa jaso zuen, eta laneratzeko prestakuntza eta etengabeko prestakuntza ekintzak antolatzeko laguntzaile gisa.
* 1993 Eraikuntza berria inauguratu zen, Eusko Jaurlaritzaren Hezkuntza eta Lan Sailen, Bizkaiko Foru Aldundiaren, Txorierriko Udalen Mankomunitatearen, Euskadiko Kutxaren eta Mondragón Corporación Coopetativa-ren laguntzaz.
* 1995 Txorierriko udalek bat egin zuten kooperatibarekin.
* 1999 Euskadiko Lan Heziketako Ikastetxe Integralen Sarean sartu zen.
* 2003 Gestio Kalitatearen Zilarrezko Q saria lortu zen.
* 2005 Gestio Kalitatearen Urrezko Q saria lortu zen.

## Kanpo estekak

* Politeknika Ikastegia Txorierri
* Datuak: Q12266106
# Polistena

Polistena Italiako udalerri bat da. Reggio di Calabriako probintzian kokatuta dago, Calabria eskualdean. 9.908 biztanle ditu, 11,77 kilometro koadroko azaleran banatuta.

## Mugakideak

Polistenak honako udalerri hauekin egiten du muga:
Melicucco San Giorgio Morgeto Cinquefrondi Cittanova Anoia

## Kanpo estekak

* Datuak: Q54637
* Multimedia: Polistena / Q54637
# Polistes dominula

Polistes dominula Vespidae familiako liztorra da. Hegoaldeko Europan eta iparraldeko Afrikan bizi den intsektu hau landa-liztor generokidearekin nahastu dute. Listor soziala da, zelulosa egiten duena.

## Erreferentziak

* ↑ doi:10.1146/annurev.ento.43.1.323 Zita hau gehitzeko bi modu daude: Botaren zain egon gabe edo eskuz egin
* Datuak: Q221487
* Multimedia: Polistes dominula / Q221487
* Espezieak: Polistes dominula
# Politburo

Politburo hitza errusierazko Политбюро (Politbyuró) hitzetik dator, hots, Политическое бюро (Politítxeskoye byuró) laburduratik. Euskaraz, Bulego politikoa da eta hainbat alderdi politikoren organo exekutibo nagusiari erreferentzia egiten dio, batez ere alderdi komunistenari.
Estatu sozialistetan, Politburoa botere organo nagusia da, eta Batzorde Zentralak aukeratzen du; azken hori Kongresuak —erabakitze organo gorena— aukeratzen du.

## Kanpo estekak

* Datuak: Q309118
* Multimedia: Politburos / Q309118
# Rebeca Esnaola

Rebeca Esnaola Bermejo (Iruñea, 1975) nafar hezkuntza orientatzaile eta politikaria da.
Ikus-Entzunezko Komunikazioan lizentziatu zen Nafarroako Unibertsitatean. Kultura arloan lan egin du, Nafarroako Kultur Kudeaketaren Profesionalen Elkartearen batzordeko kidea izanda.
2019ko abuztuaren 7an Nafarroako Kultura eta Kirol kontseilari izendatu zuten.

## Erreferentziak

* ↑ navarra.es
* Datuak: Q69901691
* Multimedia: Rebeca Esnaola / Q69901691
# Repo Man

Repo Man, 1984ko Alex Cox ingeles zinema zuzendariaren zientzia-fikziozko komedia beltzeko film bat da. Harry Dean Stanton eta Emilio Estevez aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Otto Maddox (Emilio Estevez) bere lana galdu berri duen mutil gazte bat da, hortaz, mota guztietako abenturak bizitzea erabakiko du. Halabeharrez, ikusten duen ororengan efektu arraroak eragiten dituen substantzia bitxi bari buruzko AEBetako Gobernuaren ikerketa batean barneratuko da.

## Aktoreak

* Harry Dean Stanton: Bud
* Emilio Estevez: Otto Maddox
* Tracey Walter: Miller
* Olivia Barash: Leila
* Sy Richardson: Lite
* Susan Barnes: Rogersz agentea
* Fox Harris: J. Frank Parnell
* Tom Finnegan: Oly
* Del Zamora: Lagarto Rodriguez
* Eddie Velez: Napoleon "Napo" Rodriguez
* Zander Schloss: Kevin
* Jennifer Balgobin: Debbi
* Dick Rude: Duke
* Miguel Sandoval: Archie
* Vonetta McGee: Marlene
* Richard Foronjy: Otto Plettschner
* Helen Martin: Parks andrea
* The Circle Jerks: Gau klubeko musika taldea

## Kanpo estekak

* IMDBko fitxa irakurgai (Ingelesez)
* Datuak: Q1280565